Aalborg Stiftstidende, 1837-12-07
Hannover. J en Skrivelse fra Hannover af 2de November berettes, at Professorerne i Göttingen, i Anledning af den gjorte Protest, have erholdt den Besked fra Universitetets Curator, at der ikke videre kunde agtes paa samme. Blanquetter til Hyldingseden ere til samme Tid tilstillede dem til Underskrift, med Betydning, at de i Vægringstilfælde maatte ansee sig entledigede fra deres Functioner som Professorer ved Universitetet. Er dette saa og hvorledes kunde det vel under disse Omstændigheder være anderledes, maa man høist rimeligt see, dette store og uerstattelige Tab for Universitetet imode. Det har endvidere vakt Opsigt, at Overappellationsretten i Celle ligeledes har erklæret sig imod det kgl. Patent, og ikke mindre, at Rygtet om et Skridt, som Hertugerne af Susse, og Cambringe have gjort, til Fordeel for Forfatningen af 1833, synes at bekræfte sig. I det ofte omhandlede Patent var Talen om en Nedsættelse af 100000 Rigsdaler i Person- og Næringsskatten, fra 1ste Juli 1838 at regne. Dette Løfte gjorde i Begyndelsen noget Jndtryk paa Massen, men den begynder efterhaanden at see klart i denne Sag; da den endnu maa betale og bliver ved at betale indtil sidste Juni 1838 inel. kommer den lidt efter lidt til Erkjendelse, bliver sin Jllusion vaer og anstiller roligere Betragtninger. Disse føre da til det Resultat, at den Ret at bevilge Skatter, efter en ældgammel, hidtil af ingen Landsherre krænket Bestemmelse, ene og alene tilkommer Stænderne, der ogsaa have bevilget Person- og Næringsskatten indtil 1ste Juli 1838, tilligemed alle andre Skatter. Til den Tid udløber Skatteaaret, og de Skatter, som efter den Tid skulle hæves, maae i alt Fald i bevilges af en ny Stænderforsamling og saaledes kan ingenlunde nu med nogen Bestemthed være Tale om nogen Eftergivelse af 100,000 Rigsdaler, da der overhovedet aldeles ingen Skattebevilling existerer ud over hiin Termin. Den nye Stænderforsamling skal nu, ifølge Patentet af 1ste Novbr. sammensættes af Deputerede, overeensstemmende med Valg loven efter Statsgrundloven af 1819. Valgene af Deputerede for Stæderne beroe da aldeles paa disses Magistrater og hiin Lov har desuden mange andre Bestemmelser, der ere saa uovereensstemmende med Nutidens Fordringer og imod hvilke den offentlige Stemme saa kraftigt havde protesteret at de væsentligste Mangler allerede ere afhjulpne, forinden den fierde almindelige Stænderforsamling efter hiin Grundlov traadte sammen. Naar Valgene nu skulle foretages, vil Meget opklares, som i dette Anliggende vækker mørke og foruroligende Betragtninger. Det undvigende Svar, som er i tildeelt Professorerne i Göttingen, vækker ingen Tvivl om, hvad Parti de vel ville tage, men Opmærksomheden er spændt paa den Virkning, som dette afgiørende Skridt vil gjøre, paa saamange andre Personer, paa hvilke Almeenhedens Blikke ere henvendte. Man spørger hinanden, hvorfor ingen af de høit stillede Statsmænd have gjort noget Skridt, der kunde have afvendt eller idet mindste modificeret det Passerede; hvorfor de have ladet det komme saavidt, at de nu alle ere voldgivne en enkelt Mands Vilkaarlighed, der er forsynet med den meest udstrakte Fuldmagt. - Under Omstændigheder, som de nærværende, har ethvert, nok saa svagt, Tegn paa Folkets Taknemmelighed imod den hedengangne Landsfader noget Rørende og en saadan Stemning var almindelig, da man om Morgenen den 25de November fandt Wilhelm den Fjerdes Statu bekrandset med en frisk, grøn Egekrands. De brunsvigske Landstænder havde kun været 5 Dage samlede, da et Andragende, der staaer i Forbindelse med det hannoveranske Anliggende, var gjort, debatteret og gaaet igjennem med stor Stemmefleerhed, nemlig om en Petition til den tyske Forbundsforsamling: at denne ikke vilde tilstede, at vilkaarlige Skridt af en Natur, som de, der nylig ere gjorte i Hannover, lægge Hindringer iveien for Udviklingen 1 af det unge constitutionelle Liv, som det tyske Folk endelig har begyndt at opføre paa den Grundvold, som det i en møisommelig og udholdende Kamp mod et udlændisk Aag omsider var saa heldig at kunne lægge.